**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL BUTO, ESANČIO SEINŲ G. 5-39, LAZDIJUOSE, PIRKIMO LAZDIJŲ RAJONO SAVIVALDYBĖS NUOSAVYBĖN

2020 m. vasario 19 d. Nr. 34-268

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, Lietuvos Respublikos Vyriausybės 2019 m. gruodžio 11 d. nutarimo Nr. 1265 „Dėl Lietuvos Respublikos Vyriausybės 2017 m. gruodžio 13 d. nutarimo Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ pakeitimo“ 2 punktu bei atsižvelgdama į Lazdijų rajono savivaldybės tarybos 2019 m. rugsėjo 20 d. sprendimą Nr. [5TS-143](https://teisineinformacija.lt/lazdijai/Default.aspx?Id=3&DocId=53055) ,,Dėl butų pirkimo“, į UAB „Dzūkas“ parengtą nekilnojamojo turto vertinimo ataskaitą Nr. 2020/D002, į Lazdijų rajono savivaldybės administracijos direktoriaus 2019 m. rugpjūčio 20 d. įsakymu Nr. [10V-671](https://teisineinformacija.lt/lazdijai/Default.aspx?Id=3&DocId=52675) „Dėl butų pirkimo komisijos sudarymo ir jos darbo reglamento tvirtinimo“ sudarytos butų pirkimo komisijos posėdžio 2020 m. vasario 5 d. protokolą Nr. FT6-6, Lazdijų rajono savivaldybės taryba n u s p r e n d ž i a:

1. Pirkti Lazdijų rajono savivaldybės nuosavybėn trijų kambarių butą (su rūsiu 3,12 kv. m, bendras plotas – 63,82 kv. m, gyvenamasis plotas – 49,25 kv. m, unikalus Nr. 5997-5000-9015:0017), esantį adresu: Seinų g. 5-39, Lazdijai, Lazdijų r. sav., už 19 500,00 Eur (devyniolika tūkstančių penkis šimtus eurų).

2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, teisės aktų nustatyta tvarka pasirašyti šio sprendimo 1 punkte nurodyto nekilnojamojo turto (buto) pirkimo ir pardavimo sutartį, perdavimo ir priėmimo aktą.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, tel. (8 318) 51 460

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL BUTO, ESANČIO SEINŲ G. 5-39, LAZDIJAI, PIRKIMO LAZDIJŲ RAJONO SAVIVALDYBĖS NUOSAVYBĖN“ PROJEKTO

# AIŠKINAMASIS RAŠTAS

2020-02-11

Lazdijų rajono savivaldybės tarybos sprendimo projektas „Dėl buto, esančio Seinų g. 5-39, Lazdijai, pirkimo Lazdijų rajono savivaldybės nuosavybėn“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, Lietuvos Respublikos Vyriausybės 2019 m. gruodžio 11 d. nutarimo Nr. 1265 „Dėl Lietuvos Respublikos Vyriausybės 2017 m. gruodžio 13 d. nutarimo Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ pakeitimo“ 2 punktu bei atsižvelgdama į Lazdijų rajono savivaldybės tarybos 2019 m. rugsėjo 20 d. sprendimą Nr. [5TS-143](https://teisineinformacija.lt/lazdijai/Default.aspx?Id=3&DocId=53055) ,,Dėl butų pirkimo“, į UAB „Dzūkas“ parengtą nekilnojamojo turto vertinimo ataskaitą Nr. 2020/D002, į Lazdijų rajono savivaldybės administracijos direktoriaus 2019 m. rugpjūčio 20 d. įsakymu Nr. [10V-671](https://teisineinformacija.lt/lazdijai/Default.aspx?Id=3&DocId=52675) „Dėl butų pirkimo komisijos sudarymo ir jos darbo reglamento tvirtinimo“ sudarytos butų pirkimo komisijos posėdžio 2020 m. vasario 5 d. protokolą Nr. FT6-6.

Lazdijų rajono savivaldybės taryba 2019 m. rugsėjo 20 d. priėmė sprendimą Nr. [5TS-143](https://teisineinformacija.lt/lazdijai/Default.aspx?Id=3&DocId=53055) „Dėl butų pirkimo“ pirkti butus Lazdijų ir Veisiejų miestuose socialinio būsto fondo plėtrai pagal projektą „Socialinio būsto fondo plėtra Lazdijų rajono savivaldybės nuosavybėje“. Įgyvendinant iš ES struktūrinių fondų lėšų bendrai finansuojamą projektą Nr. 08.1.2-CPVA-R-408-11-0004 „Socialinio būsto fondo plėtra Lazdijų rajono savivaldybėje“, sutaupyta 48 120,00 Eur. Ši suma yra preliminari visų perkamų butų vertė. Lazdijų rajono savivaldybės administracija gavo VšĮ Centrinės projektų valdymo agentūros 2019-07-11 raštą Nr. 2019/2-4372 „Dėl projekto Nr. 08.1.2.-CPVA-R-408-11-0004 sutarties keitimo“, kuriuo sutinkama, kad už sutaupytas projekto lėšas būtų įsigyjami butai. Butai (vieno, dviejų ar trijų kambarių), esantys Lazdijų ir Veisiejų miestuose, perkami Lazdijų rajono savivaldybės nuosavybėn skelbiamų derybų būdu. Butų pirkimo Lazdijų ir Veisiejų miestuose tikslas – padidinti Lazdijų rajono savivaldybės socialinio būsto fondą, siekiant išplėsti galimybes apsirūpinti būstu asmenims ir šeimoms, turinčioms teisę į socialinio būsto nuomą. Asmenų ir šeimų, laukiančių socialinio būsto Lazdijų rajono savivaldybės eilėje, skaičiaus augimas yra spartesnis nei socialinio būsto fondo plėtra. Numatant butų poreikį, atsižvelgiama į asmenų ir šeimų, turinčių teisę į paramą būstui išsinuomoti, sąrašą. Šiame sąraše 2019 m. liepos 25 d. buvo 118 asmenys (šeimos), pateikę (-usios) prašymus nuo 1992 m. lapkričio 11 d. iki 2019 m. liepos 22 d. Asmenų ir šeimų, turinčių teisę į paramą būstui išsinuomoti, sąraše 2019 m. gruodžio 12 d. yra 91 asmuo ar šeima, pateikę prašymus. Socialinis būstas nuomojamas laikantis eiliškumo, įvertinus buvimo asmenų ir šeimų, turinčių teisę į paramą būstui išsinuomoti, sąrašuose laikotarpį. LR paramos būstui įsigyti ir išsinuomoti įstatymo (toliau – Įstatymas) 15 straipsnyje nustatyta, kad socialinio būsto naudingasis plotas, tenkantis vienam šeimos nariui, neturi viršyti 14 kv. m (ši nuostata netaikoma būstams, nuomojamiems neįgaliesiems asmenims ir šeimoms, kuriose yra neįgalių asmenų, bei išnuomojant vieno kambario butą) ir negali būti mažesnis kaip 10 kv. m.

Lazdijų rajono savivaldybės administracijos direktorius 2019 m. rugpjūčio 20 d. įsakymu Nr. 10V-671 „Dėl butų pirkimo komisijos sudarymo ir jos darbo reglamento tvirtinimo“ sudarė butų pirkimo komisiją, kurią įpareigojo organizuoti ir atlikti butų (vieno, dviejų, trijų kambarių) pirkimą Lazdijų ir Veisiejų miestuose skelbiamų derybų būdu, pirkimo procedūras.

Pateiktame pasiūlyme pradinė buto kaina buvo nurodyta 20 000,00 Eur. Vadovaujantis Butų pirkimo skelbiamų derybų būdu pirkimo dokumentų (toliau – Pirkimo dokumentai), patvirtintų Lazdijų rajono savivaldybės administracijos direktoriaus 2019 m. rugpjūčio 20 d. įsakymu Nr. 10V-671 „Dėl butų pirkimo komisijos sudarymo ir jos darbo reglamento tvirtinimo“ sudarytos butų pirkimo komisijos (toliau – Komisija) 2019 m. lapkričio 7 d. protokolu Nr. EL42-29, 26 ir 27 punktais, 2019 m. gruodžio 16 d. Lazdijų rajono savivaldybės administracijoje vyko Butų pirkimo komisijos posėdis, kuriame buvo deramasi dėl pasiūlyto pirkti buto kainos bei kitų sąlygų. Komisija derybų metu sumažino kainą ir sutarė galutinę kainą – 19 500,00 Eur.

Pirkimo dokumentų, patvirtintų Lazdijų rajono savivaldybės administracijos direktoriaus 2019 m. rugpjūčio 20 d. įsakymu Nr. 10V-671 „Dėl butų pirkimo komisijos sudarymo ir jos darbo reglamento tvirtinimo“ sudarytos butų pirkimo komisijos 2019 m. lapkričio 7 d. protokolu Nr. EL42-29, 30 punktu, Perkančioji organizacija, įsigydama nuosavybėn nekilnojamųjų daiktų (butų), prieš priimdama sprendimą dėl derybas laimėjusio kandidato, inicijuoja šio kandidato pasiūlyto nekilnojamojo daikto (buto) individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka. UAB „Dzūkas“ parengė Nekilnojamojo turto vertinimo ataskaitą Nr. 2020/D002 „Trijų kambarių butas su rūsiu“. Galutinė suderėta parduodamo buto kaina – 19 500,00 Eur, kuri neviršija trijų kambarių buto su rūsiu Turto vertinimo ataskaitoje nurodytos kainos (22 700,00 Eur).

Lietuvos Respublikos Vyriausybės 2019 m. gruodžio 11 d. nutarimo Nr. 1265 „Dėl Lietuvos Respublikos Vyriausybės 2017 m. gruodžio 13 d. nutarimo Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ pakeitimo“ 2 punkte, nustatyta, kad iki įsigaliojant šiam nutarimui pradėtos procedūros, kai perkančioji organizacija yra paskelbusi skelbimą apie pirkimą ar išsiuntusi kvietimą dalyvauti neskelbiamose derybose dėl žemės, esamų pastatų ar kitų nekilnojamųjų daiktų pirkimo arba nuomos ar teisių į šiuos daiktus įsigijimo, baigiamos pagal tvarką, galiojusią iki šio nutarimo įsigaliojimo.

2019 m. lapkričio 8 dieną skelbimas apie pirkimą buvo paskelbtas vietinėje spaudoje. Atsižvelgiant į tai, kad buto pirkimo procedūros buvo pradėtos 2019-11-08 ir vadovaujantis Lietuvos Respublikos Vyriausybės 2019 m. gruodžio 11 d. nutarimo Nr. 1265 „Dėl Lietuvos Respublikos Vyriausybės 2017 m. gruodžio 13 d. nutarimo Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ pakeitimo“ 2 punktu, pradėtos procedūros, baigiamos pagal tvarką, galiojusią iki šio nutarimo įsigaliojimo.

Pirkimo dokumentų, patvirtintų Lazdijų rajono savivaldybės administracijos direktoriaus 2019 m. rugpjūčio 20 d. įsakymu Nr. 10V-671 „Dėl butų pirkimo komisijos sudarymo ir jos darbo reglamento tvirtinimo“ sudarytos butų pirkimo komisijos 2019 m. lapkričio 7 d. protokolu Nr. EL42-29, 53 punkte numatyta, kad savivaldybės administracijos direktorius atsižvelgdamas į komisijos sprendimą dėl derybas laimėjusio kandidato, pateikia savivaldybės tarybai tvirtinti sprendimo pirkti nekilnojamąjį daiktą savivaldybės nuosavybėn projektą.

Šio projekto tikslas – pirkti Lazdijų rajono savivaldybės nuosavybėn trijų kambarių butą (su rūsiu 3,12 kv. m, bendras plotas – 63,82 kv. m, gyvenamasis plotas – 49,25 kv. m, unikalus Nr. 5997-5000-9015:0017), esantį adresu: Seinų g. 5-39, Lazdijai, Lazdijų r. sav., už 19 500,00 Eur (devyniolika tūkstančių penkis šimtus eurų).

Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, teisės aktų nustatyta tvarka pasirašyti šio sprendimo 1 punkte nurodyto nekilnojamojo turto (buto) pirkimo ir pardavimo sutartį, perdavimo ir priėmimo aktą.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė

##### 